1. **sz. melléklet**

**Csomád Község Önkormányzat Képviselő-testületének**

**…/2017. (...) önkormányzati rendelete**

**egyes önkormányzati rendeletek hatályon kívül helyezéséről**

Csomád Község Önkormányzatának Képviselő-testülete Magyarország Alaptörvényének 32. cikk (1) bekezdés a) pontjában kapott felhatalmazás alapján, valamint a jogalkotásról szóló 2010. évi CXXX. törvény 13.§ (2) bekezdésében meghatározott feladatkörében eljárva a következőket rendeli el.

**1.§**

(1) Hatályát veszti Csomád Község Önkormányzat Képviselő-testületének Csomád Község Önkormányzat 2013. évi költségvetési zárszámadásáról szóló 4/2014. (IV. 18.) önkormányzati rendelete és Csomád Község Önkormányzat 2014. évi zárszámadásáról szóló 11/2015. (V. 20.) önkormányzati rendelete.

(2) Hatályát veszti Csomád Község Önkormányzat Képviselő-testületének Az építészeti műszaki tervtanácsok létrehozásáról és működtetéséről szóló 5/2007. (V. 08.) önkormányzati rendelet hatályon kívül helyezéséről szóló 7/2016. (IV. 20.) önkormányzati rendelete.

**2.§**

Ez a rendelet a kihirdetését követő napon lép hatályba, és a következő napon hatályát veszti.

Klement János Dr. Finta Béla

polgármester jegyző

**INDOKOLÁS**

**Általános indokolás**

A jogalkotásról szóló 2010. évi CXXX. törvény előírja a jogszabályok folyamatos felülvizsgálatát.

A tervezett rendelettel hatályon kívül helyezni kívánt rendeletek tárgyában új rendeletek születtek, illetve a rendelettel elérni kívánt cél teljesült.

**Részletes indokolás**

1. §-hoz

Hatályon kívül helyező rendelkezéseket tartalmaz.

2. §-hoz

Hatályba léptető rendelkezést tartalmaz.

**Előzetes hatásvizsgálati lap**

*(A jogalkotásról szóló 2010. évi CXXX. törvény 17.§-a alapján)*

A tervezett jogszabály tárgya: **egyes önkormányzati rendeletek hatályon kívül helyezéséről**

1. A tervezett jogszabály valamennyi jelentősnek ítélt hatásai, különösen:

aa)

* Társadalmi hatásai: A tervezett jogszabálynak jelentős társadalmi hatása nincs.
* Gazdasági hatásai: A tervezett jogszabálynak gazdasági hatása nincs.
* Költségvetési hatásai: A tervezett jogszabálynak költségvetési hatása nincs.

ab)

* Környezeti következményei: A tervezetnek környezeti hatása nincs.
* Egészségi következményei: A tervezett jogszabálynak egészségi következményei nincsenek.
* Adminisztratív terheket befolyásoló hatásai: A tervezett jogszabály az adminisztratív terheket nem növeli.

1. A jogszabály megalkotásának szükségessége, a jogalkotás elmaradásának várható következményei: A jogszabály megalkotása a jogalkotásról szóló 2010. évi CXXX. törvény alapján indokolt.
2. A jogszabály alkalmazásához szükséges személyi, szervezeti, tárgyi és pénzügyi feltételek: A szükséges személyi, tárgyi és pénzügyi feltételek biztosítottak.